CONVOCATÒRIA XARXES D'INVESTIGACIÓ EN DOCÈNCIA UNIVERSITÀRIA 2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/31299)
  + [Valencià](/va/acuerdo/31465)






Selector de idioma

Leer

* [Español](/es/acuerdo/31111)
* [Valencià](/va/acuerdo/31671)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA XARXES D'INVESTIGACIÓ EN DOCÈNCIA UNIVERSITÀRIA 2022[Butlletí Oficial Universitat d'Alacant](/ca/Publicacion)
==========================================================================================================================

Secretaria General

Butlletí Oficial Universitat d'Alacant





CONVOCATÒRIA XARXES D'INVESTIGACIÓ EN DOCÈNCIA UNIVERSITÀRIA 2022

Data d'aprovació
:   07/11/2022

Data de publicació
:   08/11/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/31365)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/31618)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/31339)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA XARXES D'INVESTIGACIÓ EN DOCÈNCIA UNIVERSITÀRIA 2022&url=https://www.boua.ua.es/va/acuerdo/31725)

**Títol:** CONVOCATÒRIA XARXES D'INVESTIGACIÓ EN DOCÈNCIA UNIVERSITÀRIA 2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 7 de novembre de 2022

CONVOCATÒRIA XARXES D'INVESTIGACIÓ EN DOCÈNCIA UNIVERSITÀRIA 2022

1. INTRODUCCIÓ

El programa Xarxes manifesta la vocació de la Universitat d'Alacant, des del Vicerectorat de Transformació Digital i a través de l'Institut de Ciències de l'Educació (ICE), per la millora de la qualitat i la innovació educativa en l'educació superior a partir d'accions educatives concretes. El programa Xarxes parteix de la base que la qualitat educativa que la qualitat educativa s'ha d'arrelar en la investigació rigorosa i en la innovació, per a millorar la relació docent/discent, i per a posar la creació i la transferència de coneixement al servei de la millora de l'educació.

Les accions que es desenvolupen en cada xarxa hauran de tindre en compte la modalitat de docència dels ensenyaments a les quals van dirigides. Els projectes que concórreguen en aquesta convocatòria hauran de ser realitzables en un context dinàmic de canvi, amb les corresponents adaptacions al fet que pertocara.

2. OBJECTIUS

Els objectius se centren a:

- Afavorir un tipus de formació docent basada en l'intercanvi i la reflexió del professorat sobre la docència.

- Configurar grups especialitzats d'investigació en docència, eix essencial de la Universitat, que mantinguen sinergies amb la investigació i la transferència de coneixement. Per a fer-ho, és necessari crear, promoure i reflexionar sobre les bones pràctiques en ensenyament que contribuïsquen al desenvolupament d'entorns i formats educatius al voltant de la innovació educativa i la qualitat.

- Atendre projectes d'investigació en innovació i desenvolupament d'experiències i accions educatives referides a tècniques, mètodes, conceptes, entorns, formats, anàlisis, disseny, elaboració i experimentació, implementació d'estratègies i valors, metodologia, avaluació i processos de qualitat educativa. Es tracta d'explorar i proposar accions que facen repensar els processos d'ensenyament i aprenentatge universitaris des d'una perspectiva realista, racional i innovadora.

- Millorar l'eficiència d'activitats d'innovació i investigació, l'enfortiment i la consolidació en una cultura col·laborativa de reflexió, diàleg i desenvolupament de propostes.

- Fomentar la col·laboració entre docents de diferents àrees, titulacions o universitats.

La participació activa i coordinada, i la corresponsabilitat de les i els membres de la xarxa, es consideren elements clau per a contribuir a la generació de coneixement i a resultats d'èxit en el projecte.

3. RECURSOS

Per al desenvolupament del treball de les diferents xarxes, el Vicerectorat de Transformació Digital facilita els recursos següents:

- Formació i difusió del treball desenvolupat.

- Espai en Moodle per al desenvolupament de la xarxa, si fora necessari.

- Suport tècnic i assessorament per part de l'Institut de Ciències de l'Educació.

- Sala de treball en l'Institut de Ciències de l'Educació.

4. PARTICIPANTS

Pot sol·licitar aquesta ajuda qualsevol grup de treball coordinat per personal docent de la Universitat d'Alacant.

Amb caràcter general, l'estructura bàsica de totes les xarxes tindrà un mínim de 5 membres i un màxim de 10, incloent-hi la persona que realitze les funcions de coordinació, que necessàriament serà PDI de la UA.

Per tractar-se de xarxes d'orientació docent, les xarxes estaran constituïdes principalment per personal docent i investigador, personal d'administració i serveis, i poden incorporar fins a dos estudiants sempre que es considere necessari per les característiques del projecte i el desenvolupament de la investigació.

En cadascuna d'aquestes xarxes podran participar fins a cinc docents externs a la UA, bé d'altres universitats, bé de cossos docents d'altres trams educatius diferents dels universitaris o d'organismes dedicats a la formació del professorat o l'especialització professional.

Es podrà autoritzar, de manera excepcional, un nombre superior de participants en una xarxa, sempre que la sol·licitud siga motivada de forma raonada.

Els participants constaran en la xarxa amb el perfil que tenien en el moment en què es va sol·licitar la inclusió (estudiant de la UA, PDI, PAS o personal extern), fins i tot si hi haguera canvis en la seua situació al llarg de la durada d'aquesta.

Una mateixa persona només podrà actuar com a coordinadora en una xarxa.

La participació estarà limitada a un màxim de dues xarxes per persona, i s'entén una dedicació del 50% en cada xarxa. Aquesta limitació s'estendrà mentre aquestes xarxes estiguen vigents.

5. LÍNIES DE PARTICIPACIÓ

Les propostes que es poden presentar se centraran necessàriament en alguna de les línies de treball següents:

- Estratègies i metodologies enfocades a la transferència del coneixement i de resultats de la investigació en innovació educativa per a aconseguir més impacte.

- Desenvolupament i implementació de metodologies basades en l'ús de les tecnologies de la informació i la comunicació (TIC) o les tecnologies de l'aprenentatge i la comunicació (TAC) que fomenten les competències digitals de docents i estudiants.

- Disseny, desenvolupament i innovació del currículum al voltant de processos d'ensenyament-aprenentatge inclusius en què es garantisca l'accessibilitat i la igualtat d'oportunitats.

- Implementació de la perspectiva de gènere en els processos d'ensenyament-aprenentatge universitaris.

- Desenvolupament i posada en marxa de metodologies que fomenten un aprenentatge més reflexiu, autònom, col·laboratiu, participatiu, significatiu, basat en l'emprenedoria i en aprendre a aprendre.

- Disseny i desenvolupament d'accions de suport, orientació, reforç i preparació inicial a l'alumnat per a aconseguir més nivell de formació i èxit en els resultats d'aprenentatge.

- Estratègies i metodologies en la implementació de l'avaluació formativa prenent com a evidència els resultats acadèmics o, si escau, indicadors de qualitat.

- Estratègies i metodologies que fomenten l'ensenyament universitari multilingüe.

- Desenvolupament d'escenaris d'assaig de nous instruments metodològics i tècniques innovadores de millora dels processos d'ensenyament-aprenentatge

- Estratègies per a incorporar processos d'ensenyament dual o híbrid, en línia, semipresencial, etc. en titulacions oficials.

- Desenvolupament i posada en marxa de metodologies i experiències que fomenten la sostenibilitat.

- Estratègies i metodologies que promoguen l'ocupabilitat de l'estudiantat.

- Iniciatives docents que faciliten la transferència.

6. SOL·LICITUD

Les sol·licituds es formalitzaran emplenant el formulari disponible en UACloud, l'enllaç al qual es troba en la pàgina web de l'ICE: <https://web.ua.es/va/ice/xarxes/sol-licituds.html>

La sol·licitud es presentarà signada per totes les persones participants a través de l'e-Administració. En el cas de ser participant extern a la UA, el consentiment serà recaptat prèviament pel coordinador o per la coordinadora a través d'un document establit i disponible també en <https://web.ua.es/va/ice/documentos/xarxes/2022-24/model-signatura-convocatoria-xarxes-ice.docx>

El termini de sol·licitud finalitza el 23 de novembre de 2022.

La informació que cal incloure en el formulari és:

\* Per part de les i els integrants de la xarxa:

- Dades del coordinador o de la coordinadora de la xarxa: nom i cognoms, NIF, correu electrònic, categoria i departament, facultat o escola.

- Dades de tots els membres de la xarxa: nom i cognoms, NIF, correu electrònic, departament, facultat o escola. En el cas del personal extern, hauran d'indicar-hi la seua universitat, centre de formació o organisme.

- Per al personal de la UA, enllaç al currículum abreujat. Per a personal extern, currículum abreujat docent (màxim 300 paraules).

\* Projecte d'investigació, innovació o experiència docent:

- Títol del projecte.

- Necessitats, rellevància i viabilitat de la proposta.

- Breu descripció i finalitat del projecte.

- Objectius que cal aconseguir.

- Metodologia: disseny de la investigació o experiència docent, mostra, tasques de recollida i anàlisi de dades o informació, etc.

- Pla de treball: cronograma organitzatiu temporal i personal.

- Impacte, resultats esperats i sostenibilitat de la proposta.

- Pla de difusió dels avanços o resultats.

- Pressupost estimat de despesa.

\* Experiència innovadora que cal destacar de les i els integrants de la xarxa.

- Enumeració de les activitats docents del grup de professorat sol·licitant de la xarxa relacionades amb l'objecte d'aquesta: projectes d'investigació i innovació sobre docència universitària i resultats relacionats amb la docència i innovació docent en projectes en els últims 5 anys (participació en congressos, jornades, cursos, seminaris i publicacions, comunicacions, articles...).

7. SEGUIMENT DELS PROJECTES

El professorat participant, tant de la UA com extern, així com estudiants i PAS que s'incloguen en la xarxa adquireixen els compromisos següents:

- Participar en els programes que l'ICE desenvolupe relacionats amb les xarxes, per exemple, Més Xarxes. La no participació serà motiu d'exclusió de la xarxa.

- Reunir-se periòdicament. S'aconsella elaborar actes de les reunions que permeten realitzar un seguiment del treball.

- Participar en totes les tasques de la xarxa, com també en la difusió del treball desenvolupat.

- Assistir a seminaris i cursos específics programats per l'ICE que s'hagen sol·licitat per part de la xarxa.

- En el cas de la persona que exercisca la coordinació, facilitar l'estat de les dades econòmiques de la xarxa i la justificació de les despeses.

- Elaborar la memòria final o equivalent (projecte resultant, article presentat a congrés o revista, resultats de transferència...) d'acord amb l'estructura i les característiques que es comunicaran a les coordinacions. La justificació del treball desenvolupat per la xarxa és imprescindible per a poder rebre la totalitat de l'ajuda sol·licitada. La justificació del treball de la xarxa haurà d'estar subscrita pels integrants de la xarxa que hi hagen participat. En el cas que hi haja sol·licitants inicials que no apareguen en aquesta justificació com a autor o autora, s'entendrà que no ha participat o que renuncia a participar en la xarxa.

La persona que coordine la xarxa serà responsable de facilitar la documentació, emplenar els informes de seguiment intermedi i vetlar pel bon funcionament del grup de treball, com també de la comunicació amb l'ICE. Aquesta coordinadora o coordinador serà responsable de remetre a l'ICE la justificació del treball realitzat, subscrit per tots els membres de la xarxa, i les dades econòmiques en el format i terminis que se li notifique oportunament.

L'incompliment d'aquests compromisos determinarà la interrupció de l'ajuda al projecte, la devolució de la quantia facilitada i la no expedició de la certificació sobre la participació.

L'ICE durà a terme un seguiment de tots els projectes seleccionats, i es compromet a facilitar, dins les seues possibilitats, l'assessorament pertinent.

8. VALORACIÓ DE LES SOL·LICITUDS

La selecció dels projectes es realitzarà en una comissió (Comissió de Valoració) formada pel vicerector de Transformació Digital (que actuarà com a president), la directora de l'ICE, una coordinadora acadèmica de l'ICE, una subdirectora de l'ICE i un/a gestor/a en cap de l'ICE. En cas necessari, es podrà sol·licitar la valoració addicional de persones avaluadores externes que emetran els corresponents informes.

La sol·licitud haurà d'estar correctament emplenada, tant formalment com pel que fa al contingut del projecte que es presenta.

La valoració de les sol·licituds es farà d'acord amb els criteris següents:

- Adequació a la finalitat de la convocatòria i a les línies prioritàries (15%)

- Composició i currículum del grup, i anàlisi de la participació justificada dels membres (10%)

- Necessitats institucionals i rellevància acadèmica de la proposta (10%)

- Precisió i adequació dels objectius i consistència metodològica (30%)

- Coherència interna i viabilitat (15%)

- Capacitat de transferència dels resultats a la millora de la qualitat dels processos d'ensenyament-aprenentatge (20%)

Una vegada publicada la resolució provisional, hi haurà un termini de 10 dies hàbils per a realitzar-hi al·legacions o esmenar-hi deficiències detectades.

9. GESTIÓ DE LES AJUDES. MARC LEGAL I PRESSUPOSTARI

La convocatòria preveu dos cursos, per tant, l'any acadèmic 2022-2023 i 2023-2024, i finalitzarà al setembre del 2024.

Les xarxes tindran un finançament en funció de l'adequació del pressupost presentat i de la disponibilitat de fons, i es poden sol·licitar fins a un màxim de 4.000 € sempre que es justifique degudament en el moment de realitzar la sol·licitud.

El nombre d'integrants de la xarxa no es considerarà a l'hora d'assignar els fons.

Una vegada publicada la resolució definitiva de les xarxes acceptades i es dispose de fons, en el primer any s'abonarà el 60% de les ajudes assignades. El 40% restant s'abonarà en el següent any.

Les ajudes obtingudes podran ser destinades a finançar material fungible o inventariable, inscripció i assistència a congressos i conferències, despeses bibliogràfiques, despeses derivades d'activitats de formació imprescindibles per a l'execució del projecte i d'organització d'activitats, etc.

En tot cas, s'exclou el pagament de retribucions personals al personal de la Universitat d'Alacant.

La inversió o distribució de l'ajuda haurà de decidir-se mitjançant acord col·legiat entre els components de la xarxa, segons el pressupost que la xarxa va presentar en sol·licitar el projecte.

L'incompliment o la no justificació de les tasques i despeses per a les quals es va sol·licitar l'ajuda implicaran la devolució de l'assignació econòmica avançada i la interrupció de l'ajuda al projecte, com també qualsevol certificació derivada d'això.

A l'alumnat participant en una xarxa o diverses se li reconeixeran tres crèdits ECTS d'acord amb el que estableix el Reglament per al reconeixement acadèmic d'activitats universitàries culturals, esportives, de representació estudiantil, solidàries i de cooperació de la Universitat d'Alacant (acord del Consell de Govern de 29 de juliol de 2021).

Els i les participants d'altres universitats o d'altres àmbits educatius no percebran ajuda econòmica. Rebran orientació i assessorament per part de l'ICE quan el sol·liciten i podran participar de totes les activitats que s'organitzen com a membres de xarxes. Podran obtindre, en finalitzar l'edició, la certificació corresponent si la xarxa de la qual han format part ha complit tots els requisits.

La gestió dels recursos econòmics es realitzarà de conformitat amb les normes i procediments de gestió econòmica vigents (LOU, LOMLOU, Llei de pressupostos de la Generalitat Valenciana, Llei general pressupostària, Estatut de la Universitat d'Alacant, bases d'execució del pressupost de la Universitat d'Alacant), i en tot cas la supervisió del compliment d'aquestes correspondrà a l'Oficina de Control Pressupostari.

L'ajuda assignada a cada xarxa s'ajustarà en els principis fonamentals a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

La dotació per a finançar aquesta convocatòria serà biennal, de 150.000 euros per a l'exercici 2023 i 50.000 euros per a l'exercici 2024, amb càrrec a dues aplicacions pressupostàries: d'una banda, l'aplicació pressupostària 54144O7149, anomenada GE-PPUA2013-2017 PA PROGRAMA DE XARXES D'INVESTIGACIÓ EN DOCÈNCIA UNIVERSITÀRIA i consignada en el capítol 2 del pressupost de l'Institut de Ciències de l'Educació;  d'altra banda, l'aplicació pressupostària 70292R0219 G857 21175 PROGRAMA DE XARXES EN INVESTIGACIÓ EN DOCÈNCIA UNIVERSITÀRIA, consignada en el capítol 6 del pressupost de l'Institut de Ciències de l'Educació. Aquesta quantia es confirmarà quan es liquide la convocatòria de l'any anterior, i podria incrementar-se si es produïra un augment del crèdit disponible abans de la concessió de les ajudes.

L'execució d'aquesta dotació està supeditada a la disponibilitat de liquiditat de la UA.

L'ajuda concedida a la xarxa s'ingressarà en una clau pressupostària del departament al qual pertanga la persona que coordine la xarxa, que es responsabilitzarà de la gestió d'aquests recursos. Només en cas degudament justificat en el projecte, s'ingressarà en un altre centre de despesa al qual estiga adscrita la persona que exercisca com a coordinadora. Una vegada ingressada l'ajuda, no podran realitzar-se traspassos a altra aplicació pressupostària.

El romanent no aplicat serà objecte de reintegrament al Vicerectorat que concedeix l'ajuda en acabar l'any natural següent del de la concessió. Els diners romanents en la clau pressupostària del departament/centre en què es va lliurar el pagament haurà de revertir a la mateixa aplicació d'origen (clave 37503S3831 o 17489C2343, centre de despesa XNL 1399).

10. SOL·LICITUD DE PRÒRROGA (EXCEPCIÓ EN AQUESTA CONVOCATÒRIA)

Aquesta convocatòria introdueix com a novetat la duració de la xarxa durant dos cursos acadèmics. Per aquesta raó, aquelles xarxes atorgades en la convocatòria 2021-2022 poden sol·licitar una pròrroga d'un curs acadèmic més per a continuar el seu treball. El pressupost sol·licitat per a aquesta continuació en cap cas podrà superar el 40% del concedit originalment en el curs 2021-22. Les xarxes prorrogades finalitzaran el seu projecte de manera improrrogable el 30 de setembre del 2023.

Les sol·licituds de pròrroga per a xarxes de la convocatòria 2021-22 que es presenten hauran d'ajustar-se a tot allò ha indicat en la present convocatòria.

11. INFORMES INTERMEDIS

Per a un adequat seguiment dels projectes acceptats, serà obligatòria la presentació d'informes intermedis que expliquen l'estat d'aquells al març i al desembre del 2023. Aquests informes seran sol·licitats amb la suficient antelació des de l'Institut de Ciències de l'Educació amb la informació requerida.

L'incompliment d'aquest compromís determinarà la interrupció de l'ajuda al projecte, la devolució de la quantia facilitada i la no expedició de la certificació sobre la participació.

12. JUSTIFICACIÓ FINAL

El coordinador o la coordinadora de la xarxa haurà d'emplenar el formulari que s'habilitarà en la pàgina web de l'ICE i adjuntar-hi la documentació o memòria final que justifique el treball desenvolupat.

Per a justificar el compliment dels objectius fixats inicialment es pot presentar:

- Almenys una publicació científica realitzada al si de la xarxa, i explícitament sobre el projecte i el desenvolupament de la xarxa, i s'entendrà per publicació científica aquella no editada en publicacions divulgatives. Així, en el cas de llibres, ha de ser una editorial present en el Scholarly Publishers Indicators Expanded (Scholarly Publishers Indicators (SPI)) (http://ilia.cchs.csic.es/spi/grafico10.html) o equivalent; i en el cas de revistes, que tinguen algun tipus d'indexació científica. Es podran acceptar treballs complets pendents de publicació en les quals s'explique o justifique el treball realitzat en la xarxa.

- Projecte de transferència dels resultats de la xarxa en altres centres educatius o titulacions.

- En el cas de no disposar de cap de les evidències anteriors, es presentarà una memòria que podria correspondre amb un treball complet pendent d'acceptació que es trobe en procés de revisió.

Qualsevol de les opcions anteriors haurà d'estar subscrita per la totalitat dels components de la xarxa, i el contingut versarà sobre el conjunt del projecte presentat. En aquests documents justificatius (article, projecte, etc.) haurà de constar el text següent: "Aquest treball ha comptat amb una ajuda del programa Xarxes d'Investigació en Docència Universitària de l'Institut de Ciències de l'Educació de la Universitat d'Alacant (convocatòria 2022). Ref.: [la corresponent segons la xarxa]".

Siga quina siga la justificació presentada, ha de ser inèdita i original. I haurà de contindre el treball realitzat pels membres de la xarxa, i no activitats desenvolupades en els centres per altres membres de la comunitat universitària.

A més, s'emplenarà el formulari pertinent en el qual es reflectiran els documents justificatius del treball realitzat en la xarxa, com també de les despeses realitzades que s'hauran d'ajustar al pressupost presentat.

La data límit de lliurament de la justificació final serà l'1 de juliol de 2023 en el cas dels projectes prorrogats de la convocatòria 2021-2022, i el 28 de juny de 2024 en la resta de casos.

13. CERTIFICACIÓ

L'ICE certificarà la participació i coordinació, segons el cas, en el programa i en la respectiva xarxa. La certificació de la coordinació reconeixerà 70 hores, i la corresponent a la participació de la resta de membres serà per 45.

No s'emetran certificacions a persones que no consten en la memòria final de la xarxa, o la documentació de la qual no satisfaça els criteris mínims de qualitat segons el parer de la Comissió de Valoració o no s'haja lliurat en els terminis previstos.

El tancament de l'edició tindrà lloc el 30 de setembre de 2024. L'ICE certificarà la participació corresponent en totes les activitats que organitze.

14. PUBLICACIONS I PLA DE DIFUSIÓ DE LES INVESTIGACIONS

S'afavorirà un procés de comunicació fluid entre les xarxes que permeta un intercanvi de la investigació i experiències que redundarà, sens dubte, en la millora de la qualitat de la docència. Per a fer-ho, l'ICE podrà publicar informes, resums, descripcions, etc. dels treballs realitzats per les diferents xarxes.

D'altra banda, l'ICE durà a terme diferents activitats per a fomentar la difusió i transferència de coneixement generat des d'aquesta convocatòria.

L'ICE no emetrà certificacions sobre publicacions derivades d'aquesta convocatòria.

15. PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en el formulari de sol·licitud, així com aquelles contingudes en la documentació que l'acompanye, amb la finalitat de registrar i gestionar acadèmicament i administrativament la seua participació en la convocatòria de Xarxes d'Investigació en Docència Universitària per als cursos acadèmics 2022-2023 i 2023-2024. Les seues dades personals també seran tractades amb finalitats estadístiques d'avaluació de qualitat, i es podrà avaluar qualsevol aspecte referit al programa Xarxes.

La legitimació d'aquest tractament es basa en el compliment d'una missió d'interés públic, o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.  Les seues dades es facilitaran al Vicerectorat de Transformació Digital, a l'ICE i a la Comissió de Valoració. Així mateix, es comunicaran les resolucions corresponents en la pàgina web indicada en la convocatòria.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica (<https://seuelectronica.ua.es>).

Pot consultar la informació addicional i detallada sobre protecció de dades, els seus drets i la política de privacitat de la Universitat d'Alacant en el enllaç següent <https://seuelectronica.ua.es/va/privadesa.html> i en <https://web.ua.es/va/ice/documentos/xarxes/2022-24/tratamientodatosredes22.pdf>.

16. RECURSOS LEGALS

Contra la convocatòria i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, el 6.4 de la Llei orgànica 6/2001, de 21 de desembre, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Més informació

Programa Xarxes d'Investigació en Docència Universitària

Institut de Ciències de l'Educació

Telèfon: 79 415 74 61 (ext. 2882)

A/e: [xzody@wv.mq](mailto:zknpa@ua.nl)

Alacant, 7 de novembre de 2022

La rectora,

PD (resolució rectoral de 22/12/2020),

El vicerector de Transformació Digital

Rafael Molina Carmona





[Carretera Sant Vicent del Raspeig s/n  
03962 Sant Vicent del Raspeig - Alacant  
 Tel. 27 874 2250 - Fax 33 960 7836](https://www.google.es/maps/@20.615672,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12181&trk=tyah&trkInfo=tarId%8R9104964410186%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)